डिस्कॉम टीम ने 24 कनेक्शन काटे
किशनगंज. बिजलीनिगम ने लंबे समय से बिल जमा नहीं कराने वाले उपभोक्ताओं के कनेक्शन काटना शुरू कर दिया है। कस्बे में करीब 1652 उपभोक्ताओं पर लंबे समय से 99 लाख 52 हजार रुपए बकाया है। बार-बार आगाह करने के बाद भी उपभोक्ता बिल जमा नहीं करा रहे हैं।
इसके बाद बिजली चोरी निरोधक दस्ते ने 24 उपभोक्ताओं के कनेक्शन काटे। इन पर करीब 9 लाख 60 हजार रुपए बकाया थे। एईएन दिनेश मीणा ने बताया कि मुख्यालय से जेएईएन रामराज मीणा की अगुवाई में आई टीम ने कस्बे के अलग-अलग वार्डो में जाकर 24 लोगों के कनेक्शन काटे। मौके पर इसकी वीडियोग्राफी भी करवाई है। एईएन ने बताया कि कस्बे में 1652 कनेक्शन हैं। इसमें से करीब 396 उपभोक्ताओं पर 5 हजार से अधिक की राशि बकाया चल रही है। टीम द्वारा बार-बार समझाइश करने के बाद भी बिल जमा नहीं कराने पर सोमवार को मुख्यालय से आई टीम द्वारा 24 जनों के कनेक्शन काटे गए हैं। अगर मार्च में सभी बकायादारों ने राशि जमा नहीं कराई, तो सभी के कनेक्शन काटे जाएंगे।
kas_Deva hin_Deva hin_Deva